**Vasalemma jõgi**  on joki Raplamaassa ja Harjumaassa Viron pohjoisosissa, joka laskee Suomenlahteen Keilan ja Padisen rajalla.

Hallinnolliset alueet
---------------------

Joen alkulähteet sijaitsevat aivan Raplamaan reuna-alueella Kohilassa, mutta se juoksee pian Harjumaan puolelle ensin Sauen ja sitten Kernun puolelle. Alitettuaan Keila–Riisipere rautatien, se siirtyi Vasalemman puolelle ja pian sen jälkeen Keilan puolelle. Ämarin lentokentän kohdalla joki muuttuu Keilan ja Padisen rajajoeksi, jollaisena se on laskiessaan Suomenlahteen Paldiskin lahdessa.

Joen kulku
----------

Joen alkulähde on kirjaimellisesti lähde tai pikemminkin joukko lähteitä (vir. *Lümandu allikad*), jotka sijaitsevat Lümandun kylässä Kohilassa. Joki alkaa virrata mutkitellen Pohjois-Viron tasankoa edeten pääasiassa kohti luodetta. Suoalueilla joen meanderit on oikaistu suorilla osuuksilla, mutta pian tämän jälkeen se saapuu Kernussa valtatien 4 jälkeen Kohatun kylään, missä joki on padottu Kernun patojärveksi (vir. *Kernu paisjärv*). Altaan pinta-ala on 14 hehtaaria. Hieman alempana ja ennen Ruilan kylää, siihen laskee vasemmalta Ruila järven laskuoja. Ruilassa jon jokeen padottu lampi (vir. *Ruila paisjärv* ) ja sen jälkeen joki palaa metsä- ja suomaille. Niiden loppuessa se sivuaa Suure-Aru soota ja Vasalemman suurta hiekkakivilouhosta, josta tulee jokeen kuivatusoja.

Kun joki on alittanut Keila–Riisipere rautatien, kääntyy se pohjoiseen kuin välttääkseen Vasalemmassa Kibunan, Rummun ja Vasalemman taajamat sekä vielä Ämarin lentokentän. Täällä siihen yhtyy suurin sivujoki Munalaskme oja, jonka valuma-alue on 139 km² eli 35 % Vasalemman jõen vesistön koko valuma-alueesta. Munalaskme ojan pituus on 24 kilometriä. Ojan mukana tulevat myös Hingu ojan sekä Orkjärve raban luonnonsuojelualueella sijaitsevan Laanemaa järven vedet. Lentokentän kodalla siihen yhtyy oikealta toiseksi suurin sivujoki Maeru oja  ja lentokentän jälkeen siihen yhtyy oikealta Kloogan suoalueella (vir. *Klooga raba*) sijaitsevan Klooga järven laskuoja. Joki laskeekin tämän jälkeen Suomenlahteen, mutta kohtaa ennen sitä vielä vettä metrin verran nostavan pohjapadon .

Luontoarvoja
------------

Joki on lohen, purotaimenen, taimenen ja harjuksen luontaisen lisääntymisalue.

* Yksi Lümandun lähteistä, mistä joki saa alkunsaYksi Lümandun lähteistä, mistä joki saa alkunsa
* Ruilan patojärvi (vir. paisjärv)Ruilan patojärvi (vir. *paisjärv*)
* Silta VasalemmassaSilta Vasalemmassa
* Pohjapato Veskitammessa alajuoksullaPohjapato Veskitammessa alajuoksulla

Lähteet
-------

1. 1 2 3 4 5 6 7 8  Keskkonnaregister: Vasalemma jõgi (VEE1099200) *Keskonnainfo*. Tallinna, Viro:  Keskkonnaministeerium. Viitattu 20.7.2017. (viroksi)
2. 1 2 3  Annov, Merle & Kurrel, Kadri & Lepik, Leida: *Eesti teedeatlas*, s. 38–39. Tallinna: Regio, 2014. ISBN 978-9949-520-16-9. toimitus (viitattu 17.7.2017). (viroksi),(englanniksi)
3. ↑  Lümandu maastikukaitseala , Eesti Looduse Infosüsteemis (EELIS), viitattu , (viroksi)
4. ↑  Keskkonnaregister: Kernu järv (VEE2029300) *Keskonnainfo*. Tallinna, Viro:  Keskkonnaministeerium. Viitattu 21.7.2017. (viroksi)
5. ↑  Keskkonnaregister: Ruila paisjärv (VEE2029710) *Keskonnainfo*. Tallinna, Viro:  Keskkonnaministeerium. Viitattu 21.7.2017. (viroksi)
6. ↑  Keskkonnaregister: Maeru oja (VEE1100200) *Keskonnainfo*. Tallinna, Viro:  Keskkonnaministeerium. Viitattu 21.7.2017. (viroksi)
7. ↑  Keskkonnaregister: Kloogajärve oja (VEE1100500) *Keskonnainfo*. Tallinna, Viro:  Keskkonnaministeerium. Viitattu 21.7.2017. (viroksi)
8. ↑  Lige, Carl-Dag: Vanaveski vesiveski pais(viroksi), viitattu 21.7.2017
9. ↑  Keskkonnaregister: Munalaskme oja (VEE1099600) *Keskonnainfo*. Tallinna, Viro:  Keskkonnaministeerium. Viitattu 21.7.2017. (viroksi)

Aiheesta muualla
----------------

* Laitsen pohjapato: valokuva[vanhentunut linkki]
* Estonian waterbodies: valokuvia, lisätty 21.7.2017